ai4bharat/Pralekha huggingface dataset:
ബഹിരാകാശ വകുപ്പ്
ബഹിരാകാശ മേഖലയിലെ പ്രധാന ആഗോള ശക്തിയാണ് ഇന്ത്യയെന്ന് കേന്ദ്രമന്ത്രി ഡോ ജിതേന്ദ്ര സിംഗ്
ന്യൂ ഡൽഹി: ഡിസംബർ 05, 2022
ബഹിരാകാശ മേഖലയിലെ പ്രധാന ആഗോള ശക്തിയാണ് ഇന്ത്യയെന്ന് കേന്ദ്ര ആണവോർജ, ബഹിരാകാശ സഹമന്ത്രി ഡോ ജിതേന്ദ്ര സിംഗ് ഇന്ന് പറഞ്ഞു.പ്രധാനമന്ത്രി നരേന്ദ്ര മോദിയുടെ കീഴിൽ യുണൈറ്റഡ് അറബ് എമിറേറ്റ്സുമായി  ബഹിരാകാശ സഹകരണത്തിൽ പുതിയ ഉയരങ്ങളിലേക്ക് പോകാൻ ഇന്ത്യ താല്പര്യപ്പെടുന്നതായി അദ്ദേഹം വ്യക്തമാക്കി. 'അബുദാബി സ്പേസ് ഡിബേറ്റ് 'എന്ന യുഎഇ ഉച്ചകോടിയുടെ ഉദ്ഘാടന ചടങ്ങിൽ സംസാരിക്കുകയായിരുന്നു അദ്ദേഹം.
യുണൈറ്റഡ് അറബ് എമിറേറ്റ്സിൽ  നടക്കുന്ന 2 ദിവസത്തെ അന്താരാഷ്ട്ര യോഗമായ "അബുദാബി സ്പേസ് ഡിബേറ്റിൽ" ഔദ്യോഗിക ഇന്ത്യൻ പ്രതിനിധി സംഘത്തെ ഡോ ജിതേന്ദ്ര സിംഗ് ആണ് നയിക്കുന്നത് . ഷെയ്ഖ് മുഹമ്മദ് ബിൻ സായിദ് അൽ നഹ്യാനെ കൂടാതെ ഇസ്രായേൽ പ്രസിഡന്റ് ഐസക് ഹെർസോഗ്, നിരവധി രാജ്യങ്ങളിൽ നിന്നുള്ള നയതന്ത്രജ്ഞർ എന്നിവർ ഉദ്ഘാടന ചടങ്ങിൽ പങ്കെടുത്തു.
ഇന്ത്യയുടെ തദ്ദേശീയമായി വികസിപ്പിച്ച ബഹിരാകാശ മേഖലയ്ക്കും യുഎഇയുടെ അതിവേഗം വളരുന്ന ബഹിരാകാശ മേഖലയ്ക്കും പ്രയോജനപ്പെടുത്താൻ കഴിയുന്ന നിരവധി പരസ്പര പൂരകങ്ങളായ ഘടകങ്ങൾ ഉണ്ടെന്ന് ശ്രീ ജിതേന്ദ്ര സിംഗ് പറഞ്ഞു. ബഹിരാകാശത്തെ കുറിച്ച് ചർച്ച ചെയ്യുന്നതിനും തീരുമാനങ്ങൾ എടുക്കുന്നതിനും എല്ലാ പങ്കാളികളെയും ഒരുമിച്ച് കൊണ്ടുവരേണ്ടത് പ്രധാനമാണെന്നും ഇത്തരത്തിൽ ബഹിരാകാശ മേഖലയുടെ ഭാവി രൂപപ്പെടുത്താൻ ഈ വേദിയ്ക്ക് കഴിവുണ്ടെന്നും അദ്ദേഹം പറഞ്ഞു. യുഎഇയുടെ ആദ്യ നാനോ ഉപഗ്രഹമായ ‘നായിഫ്-1’ വിക്ഷേപിച്ച 2017 മുതലാണ് യുഎഇയുമായുള്ള ഇന്ത്യയുടെ സജീവ ബഹിരാകാശ പങ്കാളിത്തം ആരംഭിക്കുന്നതെന്ന് മന്ത്രി എടുത്തുപറഞ്ഞു
ഇന്ത്യയുടെ മുൻനിര ബഹിരാകാശ വിക്ഷേപണ വാഹനമായ പിഎസ്എൽവിയ്ക്ക്, വിക്ഷേപണ വാഹനങ്ങളിൽ വച്ച് ലോകത്ത് ഏറ്റവും കൂടുതൽ വിജയ അനുപാതം ഉണ്ടെന്നതിൽ അഭിമാനമുണ്ടെന്ന് മന്ത്രി പറഞ്ഞു. ഐഎസ്ആർഒ ഇതുവരെ നൂറിലധികം ഉപഗ്രഹങ്ങൾ വിക്ഷേപിച്ചിട്ടുണ്ടെന്നും ജിസാറ്റ്, ഭൗമ നിരീക്ഷണ ഉപഗ്രഹങ്ങൾ, ബഹിരാകാശ അധിഷ്ഠിത സാറ്റലൈറ്റ് നാവിഗേഷൻ സംവിധാനങ്ങൾ എന്നിവയ്ക്കായി ആഭ്യന്തര ഉപഗ്രഹ നിർമ്മാണ ശേഷിയുണ്ടെന്നും അദ്ദേഹം അറിയിച്ചു.
ഇന്ത്യൻ റീജിയണൽ നാവിഗേഷൻ സാറ്റലൈറ്റ് സിസ്റ്റം അല്ലെങ്കിൽ ഐആർഎൻഎസ്എസ് എന്ന് വിളിക്കപ്പെടുന്ന സ്വന്തം ജിപിഎസും ഇന്ത്യ വികസിപ്പിച്ചിട്ടുണ്ടെന്ന് മന്ത്രി പ്രസ്താവിച്ചു. 2013ൽ ഇന്ത്യയുടെ മാർസ് ഓർബിറ്റർ ദൗത്യത്തിന്റെ വിജയകരമായ വിക്ഷേപണത്തിനു പുറമെ ചന്ദ്രയാൻ 1, ചന്ദ്രയാൻ 2 എന്നീ പേരുകളിൽ ചാന്ദ്ര ദൗത്യത്തിനും ഇന്ത്യ രണ്ടുതവണ ശ്രമിച്ചിരുന്നു. ചന്ദ്രനിലേക്കുള്ള മൂന്നാമത്തെ ഉപഗ്രഹ ദൗത്യമായ ചന്ദ്രയാൻ 3 അടുത്ത വർഷം വിക്ഷേപിക്കുമെന്ന് മന്ത്രി അറിയിച്ചു. .
ഗഗൻയാൻ പദ്ധതിക്ക് കീഴിൽ 2024-ൽ മനുഷ്യരെ വഹിച്ചു കൊണ്ട് ബഹിരാകാശത്തേക്ക് ആദ്യത്തെ വിമാനം അയയ്ക്കാൻ ഇന്ത്യ പദ്ധതിയിടുന്നതായി ഡോ.ജിതേന്ദ്ര സിംഗ് പറഞ്ഞു.
ബഹിരാകാശ വികസനത്തിന്റെ ഫലങ്ങൾ എല്ലാ രാജ്യങ്ങളിലേക്കും എത്തിക്കാനും ബഹിരാകാശ മേഖലയിൽ ഗവൺമെന്റുകളും സ്വകാര്യ സ്ഥാപനങ്ങളും തമ്മിൽ കൂടുതൽ സഹകരണം കൊണ്ടുവരാനും ഇന്ത്യ ആഗ്രഹിക്കുന്നുവെന്ന് അദ്ദേഹം കൂട്ടിച്ചേർത്തു .
വിദേശ- ഗവൺമെന്റ്, സ്വകാര്യ മേഖലകളിലെ സ്ഥാപനങ്ങളുടെ പങ്കാളിത്തം സുഗമമാക്കുന്നതിന് ബഹിരാകാശ മേഖലയിലെ സ്റ്റാർട്ടപ്പുകളുടെ വികസനം ഇന്ത്യയും ഊർജസ്വലമായി പ്രോത്സാഹിപ്പിക്കുന്നുണ്ടെന്ന് മന്ത്രി പറഞ്ഞു. ഇക്കാര്യത്തിൽ, ബഹിരാകാശ മേഖലയിലെ പുതിയ സ്വകാര്യ സ്ഥാപനങ്ങളെ കൈപിടിച്ചുയർത്തുക എന്ന ലക്ഷ്യത്തോടെ IN-SPAce എന്ന പേരിൽ പ്രത്യേക സംഘടന ഇന്ത്യ സ്ഥാപിച്ചിട്ടുണ്ടെന്നും അദ്ദേഹം കൂട്ടിച്ചേർത്തു.
SKY
(Visitor Counter : 109
രാഷ്ട്രപതിയുടെ കാര്യാലയം
ബംഗ്ലാദേശ് സന്ദർശനത്തിന്റെ സമാപന ദിനത്തിൽ രാഷ്ട്രപതി ശ്രീ രാം നാഥ് കോവിന്ദ് ബംഗ്ലാദേശിലെ ഇന്ത്യൻ സമൂഹത്തെയും സുഹൃത്തുക്കളെയും അഭിസംബോധന ചെയ്തു
ന്യൂ ഡൽഹി: ഡിസംബർ 17, 2021
ബംഗ്ലാദേശ് സന്ദർശനത്തിന്റെ സമാപന ദിവസം  രാഷ്ട്രപതി ശ്രീ രാം നാഥ് കോവിന്ദ് ധാക്കയിൽ ബംഗ്ലാദേശിലെ ഇന്ത്യയുടെ ഹൈക്കമ്മീഷണർ ശ്രീ വിക്രം കെ ദൊരൈസ്വാമി ആതിഥേയത്വം വഹിച്ച ഇന്ത്യൻ സമൂഹത്തിന്റെ സ്വീകരണ യോഗത്തിൽ പങ്കെടുത്തു.
ധാക്കയിലെ നവീകരിച്ച ചരിത്രപ്രസിദ്ധമായ രമണ കാലി ക്ഷേത്രം ഉദ്ഘാടനം ചെയ്യാനുള്ള അവസരം ലഭിച്ചതായി സദസിനെ അഭിസംബോധന ചെയ്ത് രാഷ്ട്രപതി പറഞ്ഞു. വിമോചനയുദ്ധത്തിൽ പാകിസ്ഥാൻ സൈന്യം തകർത്ത ക്ഷേത്രം പുനഃസ്ഥാപിക്കാൻ ബംഗ്ലാദേശിലെയും ഇന്ത്യയിലെയും ഗവണ്മെന്റുകളും ജനങ്ങളും സഹായിച്ചതായി അദ്ദേഹം ചൂണ്ടിക്കാട്ടി. ഇന്ത്യയിലെയും ബംഗ്ലാദേശിലെയും ജനങ്ങൾ തമ്മിലുള്ള ആത്മീയവും സാംസ്കാരികവുമായ ബന്ധത്തിന്റെ പ്രതീകമാണ് ഈ ക്ഷേത്രമെന്ന് അദ്ദേഹം പറഞ്ഞു.
രാജ്യത്തിന്റെ വിമോചന പ്രസ്ഥാനത്തിൽ നിന്ന് ഉയർന്നുവന്ന മൂല്യങ്ങൾ ഉൾക്കൊള്ളുന്ന ബംഗ്ലാദേശിന് പിന്തുണയുമായി ഇന്ത്യ നിലകൊള്ളുമെന്ന് രാഷ്ട്രപതി ഉറപ്പുനൽകി.
ഇരു രാജ്യങ്ങളുടെയും വളർച്ചാ പാതകൾ പരസ്പരബന്ധിതമാണെന്നും വിഭവങ്ങളും അനുഭവങ്ങളും പങ്കുവയ്ക്കലാണ് സുസ്ഥിര വികസനത്തിനുള്ള മന്ത്രമെന്നും രാഷ്ട്രപതി പറഞ്ഞു. ഹരിത ഊർജം, ക്ലീൻ ടെക്നോളജി എന്നീ മേഖലകളിൽ സഹകരണം കൂടുതൽ ശക്തിപ്പെടുത്തുന്നതിൽ വലിയ സാധ്യതകൾ കാണുന്നതായും അദ്ദേഹം പറഞ്ഞു.
ശക്തമായ സമ്പദ്വ്യവസ്ഥയിലേക്കുള്ള നീക്കത്തിൽ ബംഗ്ലാദേശിനെ സഹായിക്കാൻ ഇന്ത്യ പ്രതിജ്ഞാബദ്ധമാണ്. വ്യാപാര-സാമ്പത്തിക ബന്ധങ്ങൾ പുതിയ ഉയരങ്ങളിലേക്ക്, പ്രത്യേകിച്ച്, ബംഗ്ലാദേശിനും ഇന്ത്യയുടെ വടക്കു കിഴക്കൻ മേഖലയ്ക്കും ഇടയിൽ വർധിപ്പിക്കാൻ ഈ അവസരം പ്രയോജനപ്പെടുത്താൻ ഇരുവശത്തുമുള്ള വ്യാപാര സമൂഹത്തോട് അദ്ദേഹം അഭ്യർത്ഥിച്ചു.
ബംഗ്ലാദേശിലെ ഇന്ത്യൻ സമൂഹത്തെ അഭിനന്ദിച്ച രാഷ്ട്രപതി, ദീർഘകാലത്തെ ഉഭയകക്ഷി ബന്ധം ഉറപ്പിച്ചതിൽ അവരുടെ പങ്കാളിത്തം എടുത്ത് പറഞ്ഞു.
വിമോചനയുദ്ധത്തിന്റെ സുവർണജൂബിലിയും ബംഗബന്ധുവിന്റെ ജന്മശതാബ്ദിയും നമ്മുടെ സൗഹൃദത്തിന്റെ 50-ാം വാർഷികവും ഇന്ത്യയുടെ സ്വാതന്ത്ര്യത്തിന്റെ 75-ാം വാർഷികവും ആഘോഷിക്കുന്ന ഈ അതുല്യ വർഷത്തിൽ, നമ്മുടെ രാഷ്ട്രശില്പികളുടെ സ്വപ്നങ്ങൾ നിറവേറ്റുന്നതിനായി നാം സ്വയം സമർപ്പിക്കണമെന്ന് രാഷ്ട്രപതി പറഞ്ഞു. 1971-ൽ രക്തവും ത്യാഗവും കൊണ്ട് രൂപപ്പെടുത്തിയ ബന്ധം ഭാവിയിലും നമ്മുടെ രാഷ്ട്രങ്ങളെ ബന്ധിപ്പിക്കുമെന്ന് അദ്ദേഹം ആത്മവിശ്വാസം പ്രകടിപ്പിച്ചു.
RRTN/SKY
(Visitor Counter : 132
മന്ത്രിസഭ
ഇന്ത്യയും ഇക്വറ്റോറിയല് ഗ്വിനിയയും തമ്മില് ഔഷധ സസ്യ മേഖലയിലെ സഹകരണത്തിനുള്ള ധാരണാപത്രത്തിന് മന്ത്രിസഭയുടെ അംഗീകാരം
ഇന്ത്യയും ഇക്വറ്റോറിയല് ഗ്വിനിയയും തമ്മില് ഔഷധ സസ്യ മേഖലയിലെ സഹകരണത്തിനുള്ള ധാരണാപത്രത്തിന് മന്ത്രിസഭയുടെ അംഗീകാരംഇന്ത്യയും ഇക്വറ്റോറിയല് ഗ്വിനിയയും തമ്മില് ഔഷധ സസ്യ മേഖലയില് സഹകരണത്തിനുള്ള ധാരണാപത്രം ഒപ്പുവച്ചത് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം മുന്കാല പ്രാബല്യത്തോടെ അംഗീകരിച്ചു.
ഒഷധസസ്യ മേഖലയില് രണ്ടു രാജ്യങ്ങളും തമ്മിലുള്ള ഉഭയകക്ഷി സഹകരണം ഈ ധാരണാപത്രം വര്ധിപ്പിക്കും.
ഗവേഷണങ്ങളും പരിശീലന കോഴ്സുകളും സമ്മേളനങ്ങളും യോഗങ്ങളും നടത്തുന്നതിന് അത്യാവശ്യമായ സാമ്പത്തിക വിഭവങ്ങള് ആയുഷ് മന്ത്രാലയത്തിന്റെ ദേശീയ ഔഷധസസ്യ ബോര്ഡിന്റെ നിലവിലെ ബഡ്ജറ്റ് വിഹിതത്തില് നിന്നും നിലവിലെ ആസൂത്രണ പദ്ധതികളില് നിന്നും കണ്ടെത്തും.
പശ്ചാത്തലം:
15 കാര്ഷിക-കാലാവസ്ഥാ മേഖലകളുള്ള ഇന്ത്യ ജൈവവിധ്യത്തിന്റെ കാര്യത്തില് ലോകത്തിലെ സമ്പന്ന രാജ്യങ്ങളിലൊന്നാണ്. 17000-18000 പൂച്ചെടി ഇനങ്ങളില് 7000 എണ്ണം ആയുര്വേദം, യുനാനി, സിദ്ധ, ഹോമിയോപ്പതി  എന്നിവയ്ക്കു വേണ്ടി ഔഷധപരമായ കാര്യങ്ങള്ക്ക് വിനിയോഗിക്കാവുന്ന ഇനങ്ങളായാണ് രേഖപ്പെടുത്തിയിരിക്കുന്നത്. 1178 ഔഷധസസ്യ ഇനങ്ങളില് വ്യാപാരത്തിന് ഉപയോഗിക്കുന്ന 242 എണ്ണത്തിന്റെ പ്രതിവര്ഷ ഉപയോഗം 100 മെട്രിക് ടണ്ണിലും കൂടുതല് വരും. ഔഷധസസ്യങ്ങള് പരമ്പരാഗത ഔഷധ വ്യവസായത്തിന്റെ സുപ്രധാന വിഭവാടിത്തറ മാത്രമല്ല; ഇന്ത്യയിലെ ജനങ്ങളില് വലിയൊരു വിഭാഗത്തിന് ആരോഗ്യസുരക്ഷ നല്കുകയും ചെയ്യുന്നു. പരമ്പരാഗത, സമാന്തര ആരോഗ്യ ചികില്സാ മേഖലയ്ക്ക് ആഗോള തലത്തില് ഉണ്ടായിരിക്കുന്ന കുതിപ്പ് ഔഷധ മേഖലയിലുമുണ്ട്. അതിന്റെ ഫലമായി നിലവില് നടക്കുന്ന 120 ബില്യണ് യു എസ് ഡോളറിന്റെ വ്യാപാരം 2050 ആകുമ്പോഴേയ്ക്കും ഏഴ് ട്രില്യണ് യുഎസ് ഡോളറില് എത്തുമെന്നാണ് പ്രതീക്ഷ. മാത്രമല്ല, രണ്ടു രാജ്യങ്ങളിലുമുള്ള, പ്രത്യേകിച്ചും രണ്ടു രാജ്യങ്ങള്ക്കും പൊതുവായുള്ള ഉഷ്ണമേഖലകളില് വന്തോതില് കാണപ്പെടുന്ന ഔഷധ സസ്യങ്ങള് സമാനമായ ഭൗമ-കാലാവസ്ഥാ ഘടകങ്ങള് നല്കുകയും ചെയ്യുന്നു.
PSR MRD –392
(
ഇലക്ട്രോണിക്സ് & ഐ.ടി മന്ത്രാലയം
പ്രഥമ ഇന്ത്യ സ്റ്റാക്ക് ഡെവലപ്പർ കോൺഫറൻസ് നാളെ ന്യൂഡൽഹിയിൽ സംഘടിപ്പിക്കും;
പ്രധാനമന്ത്രി നരേന്ദ്ര മോദി ജി വിഭാവനം ചെയ്ത ഇന്ത്യ സ്റ്റാക്ക്, ഡിജിറ്റൽ പൊതു പ്ലാറ്റ്ഫോമുകൾ നിർമ്മിക്കാൻ ആഗ്രഹിക്കുന്ന ലോക രാജ്യങ്ങളിലും വിവിധ സംസ്ഥാനങ്ങളിലും പ്രയോഗത്തിൽ വരുന്നത് ലക്ഷ്യമിട്ടാണ് വാർഷിക സമ്മേളനം സംഘടിപ്പിച്ചിട്ടുള്ളത് : സഹമന്ത്രി രാജീവ് ചന്ദ്രശേഖർ.
സർക്കാർ, വ്യവസായം, സ്റ്റാർട്ടപ്പുകൾ / യുണികോണുകൾ , വിദ്യാഭ്യാസം എന്നീ മേഖലകളിൽ ഇന്ത്യാ സ്റ്റാക്കിനെ ആഗോളതലത്തിൽ വികസിപ്പിക്കും .
ജി20 രാജ്യങ്ങളിൽ നിന്നും ജി 20 സെക്രട്ടേറിയറ്റിൽ നിന്നുമുള്ള പ്രതിനിധികളെയും സമ്മേളനത്തിലേക്ക് ക്ഷണിച്ചു.
ന്യൂഡൽഹി, 24 ജനുവരി 2023:
ഇന്ത്യയുടെ ഡിജിറ്റൽ ഉൽപ്പന്നങ്ങൾ ലോകമെമ്പാടും വ്യാപകമായി സ്വീകരിക്കുന്നത് ഉറപ്പാക്കുന്നതിനുള്ള വഴികളും മാർഗങ്ങളും ചർച്ച ചെയ്യുന്ന ആദ്യ ഇന്ത്യാ സ്റ്റാക്ക് ഡെവലപ്പർ കോൺഫറൻസ് നാളെ ഡൽഹിയിൽ നടക്കുമെന്ന് കേന്ദ്ര ഇലക്ട്രോണിക്സ് ഐ ടി വകുപ്പ് സഹമന്ത്രി രാജീവ് ചന്ദ്രശേഖർ .
വ്യവസായം, സർക്കാർ, സ്റ്റാർട്ടപ്പുകൾ, യുണികോണുകൾ , വിദ്യാഭ്യാസം എന്നീ മേഖലകളിൽ നിന്നുമുള്ള ഡിജിറ്റൽ മേഖലയിലെ നൂറിലധികം പ്രമുഖ പ്രതിനിധികൾ ഇതിൽ പങ്കെടുക്കും. ജി20 രാജ്യങ്ങളിൽ നിന്നും ജി20 സെക്രട്ടേറിയറ്റിൽ നിന്നുമുള്ള പ്രതിനിധികളെയും സമ്മേളനത്തിലേക്ക് ക്ഷണിച്ചിട്ടുണ്ട്.
"വ്യവസായ , ഡെവലപ്പർ സമൂഹത്തെ സംബന്ധിച്ചിടത്തോളം രാജ്യത്തിനകത്ത് ശക്തമായ സ്റ്റാർട്ടപ്പുകളും ഇന്നൊവേഷൻ ആവാസവ്യവസ്ഥയും വികസിപ്പിക്കുന്നതിനുള്ള വഴികൾ പാത തുറക്കുന്നതിനു ഇത് വേദിയൊരുക്കുമെന്ന് കോൺഫറൻസിനെക്കുറിച്ചു വിശദീകരിച്ചുകൊണ്ട് കേന്ദ്ര നൈപുണ്യ വികസന, സംരംഭകത്വ, ഇലക്ട്രോണിക്സ്, ഇൻഫർമേഷൻ ടെക്നോളജി സഹമന്ത്രി ശ്രീ രാജീവ് ചന്ദ്രശേഖർ പറഞ്ഞു.
ഇന്ത്യയിലെ ഡിജിറ്റൽ പരിവർത്തനത്തിൽ നിർണായക പങ്കുവഹിച്ച ആധാർ, യുപിഐ, ഡിജി ലോക്കർ, കോ-വിൻ, ജിഎം, എന്നിങ്ങനെ ജി എസ് ടി എൻ, തുടങ്ങിയ ഡിജിറ്റൽ സൊല്യൂഷനുകളുടെ നിരവധി തലങ്ങുള്ള സേവനങ്ങളുടെ കൂമ്പാരമാണ് ഇന്ത്യ സ്റ്റാക്ക് എന്ന് അദ്ദേഹം പറഞ്ഞു. ഇന്ത്യയുടെ ഈ ഉൽപ്പന്നങ്ങളാണ് മറ്റു രാജ്യങ്ങളിലേക്ക് നമ്മൾ തയ്യാറാക്കിയിരിക്കുന്നത്.
കോവിഡിന് ശേഷം വികസന പ്രവർത്തനങ്ങൾക്കും ഭരണരംഗത്തും സാങ്കേതികവിദ്യ ഫലപ്രദമായി ഉപയോഗിക്കുന്ന ഒരു മുൻനിര രാഷ്ട്രമായി ഇന്ത്യ ഉയർന്നു കഴിഞ്ഞിരിക്കുന്നു. രാജ്യത്തിനുള്ളിൽ നമ്മുടെ ഡിജിറ്റൽ ഉൽപ്പന്നങ്ങളുടെ വ്യാപനം വിപുലപ്പെടുത്തുന്നതിതിനും പുറത്ത് അവയുടെ സ്വീകാര്യത വ്യാപകമാക്കുന്നതിനുമാണ് ഇപ്പോൾ രാജ്യത്തിന്റെ ശ്രദ്ധ.
 എന്ന തത്വത്തിൽ വിശ്വസിക്കുന്നു. ഇന്ത്യയുടെ പാത പിന്തുടരാൻ താൽപ്പര്യമുള്ള രാജ്യങ്ങൾക്ക് അവരുടെ ആവശ്യങ്ങൾക്കനുസരിച്ച് ഇന്ത്യ സ്റ്റാക്ക് സ്വീകരിക്കാം.അടുത്ത മാസം അബുദാബിയിൽ നടക്കുന്ന ലോക ഗവൺമെന്റ് ഉച്ചകോടി 2023 ൽ ഇന്ത്യ സ്റ്റാക്ക് ശ്രദ്ധ കേന്ദ്രീകരിക്കുമെന്നും മന്ത്രി അറിയിച്ചു.
PIB Headquarters
കോവിഡ് -19 നെപ്പറ്റി ദിവസേനയുള്ള പിഐബി ബുള്ളറ്റിൻ
തീയതി: 24.11.2020
ഇതുവരെ:
കോവിഡ്-19: രാജ്യത്ത് സ്ഥിരീകരിക്കുന്നത് 40,000ല് താഴെ പ്രതിദിന രോഗബാധ
ചികിത്സയിലുള്ളവരുടെ എണ്ണം കുറഞ്ഞ് 4.4 ലക്ഷത്തില് താഴെയായി
പ്രതിദിന രോഗസ്ഥിരീകരണ നിരക്ക് 4 ശതമാനത്തില് താഴെ 
ആകെ പരിശോധന 13.3 കോടി കടന്നു.
കഴിഞ്ഞ 24 മണിക്കൂറിനിടെ രാജ്യത്ത് 42,314 പേര് കോവിഡ് രോഗമുക്തരായി; ചികിത്സയിലുള്ളവരുടെ എണ്ണം 4,38,667 ആയി കുറഞ്ഞു
കോവിഡ് 19: പ്രതിരോധ നടപടികളും തയ്യാറെടുപ്പുകളും വിലയിരുത്തുന്നതിന് പ്രധാനമന്ത്രി മുഖ്യമന്ത്രിമാരുമായി ഉന്നതതല യോഗം നടത്തി
മഹാമാരിക്കാലത്തും പരിഷ്ക്കാരങ്ങളുടെ ഗതിവേഗം തുടരുന്നതായി ധനമന്ത്രി
#Unite2FightCorona
#IndiaFightsCorona
പ്രസ് ഇൻഫർമേഷൻ ബ്യുറോ
വാർത്താവിതരണപ്രക്ഷേപണ മന്ത്രാലയം
ഭാരതസർക്കാർ
കോവിഡ്-19: രാജ്യത്ത് സ്ഥിരീകരിക്കുന്നത് 40,000ല് താഴെ പ്രതിദിന രോഗബാധ; ചികിത്സയിലുള്ളവരുടെ എണ്ണം കുറഞ്ഞ് 4.4 ലക്ഷത്തില് താഴെയായി: ആറ് ദിവസത്തിന് ശേഷം രാജ്യത്തെ പ്രതിദിന രോഗബാധിതരുടെ എണ്ണം 40,000-ല് താഴെയായി. കഴിഞ്ഞ 24 മണിക്കൂറിനിടെ രാജ്യത്ത് രോഗം സ്ഥിരീകരിച്ചത് 37,975 പേര്ക്കാണ്. നവംബര് എട്ടിന് ശേഷം തുടര്ച്ചയായ 18ാം ദിവസമാണ് പുതിയ പ്രതിദിന രോഗബാധിതരുടെ എണ്ണം 50,000ത്തില് താഴെയായി തുടരുന്നത്.
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1675246
കോവിഡ് 19 പ്രതിരോധ നടപടികളും തയ്യാറെടുപ്പുകളും വിലയിരുത്തുന്നതിന് പ്രധാനമന്ത്രി മുഖ്യമന്ത്രിമാരുമായി ഉന്നതതല യോഗം നടത്തി: കോവിഡ് 19 രൂക്ഷമായ സംസ്ഥാനങ്ങളിൽ രോഗ വ്യാപനം തടയുന്നതിനും, പ്രതിരോധ നടപടികൾക്കുമായി സംസ്ഥാന സർക്കാരുകൾ സ്വീകരിച്ച തയ്യാറെടുപ്പുകളെ പറ്റി അവലോകനം ചെയ്യുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ എല്ലാ സംസ്ഥാനങ്ങളിലെയും കേന്ദ്രഭരണ പ്രദേശങ്ങളിലെയും മുഖ്യമന്ത്രിമാരുമായി ഇന്ന് വീഡിയോ കോൺഫറൻസ് വഴി ഉന്നതതലയോഗം ചേർന്നു.
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1675286
മഹാമാരിക്കാലത്തും പരിഷ്ക്കാരങ്ങളുടെ ഗതിവേഗം തുടരുന്നതായി ധനമന്ത്രി ശ്രീമതി നിര്മ്മല സീതാരാമന്
വിശദാംശങ്ങള്ക്ക്: https://pib.gov.in/PressReleasePage.aspx?PRID=1675128
സ്പൈസ്ഹെല്ത്തും ഐസിഎംആറും ചേര്ന്ന് വികസിപ്പിച്ച സഞ്ചരിക്കുന്ന കോവിഡ്19 ആര്ടി-പിസിആര് ലാബ് കേന്ദ്ര ആഭ്യന്തര മന്ത്രി ശ്രീ അമിത് ഷാ ഉദ്ഘാടനം ചെയ്തു.
വിശദാംശങ്ങള്ക്ക്: https://pib.gov.in/PressReleasePage.aspx?PRID=1675139
കോവിഡ് മഹാമാരിക്കാലത്ത് ഗോവ പോലീസ് സ്തുത്യര്ഹമായ പ്രവര്ത്തനം കാഴ്ചവച്ചു: ശ്രീപാദ് നായിക്
വിശദാംശങ്ങള്ക്ക്: https://pib.gov.in/PressReleasePage.aspx?PRID=1675180
പ്രതിരോധ ശേഷി വര്ദ്ധിപ്പിക്കുന്ന ഉത്പന്നങ്ങള് കൂടി ഉള്പ്പെടുത്തി ട്രൈബ്സ് ഇന്ത്യ ഉത്പന്ന ശ്രേണി വിപുലീകരിച്ചു.
വിശദാംശങ്ങള്ക്ക്: https://pib.gov.in/PressReleasePage.aspx?PRID=1675088
കോവിഡ്19 പോലുള്ള ആഗോള വെല്ലുവിളികളെ മറികടക്കാന് ബഹുമുഖമായ സഹകരണം പ്രധാനം: ഡോ. ഹര്ഷ് വര്ദ്ധന്
വിശദാംശങ്ങള്ക്ക്: https://pib.gov.in/PressReleasePage.aspx?PRID=1675327
ആഭ്യന്തരകാര്യ മന്ത്രാലയം
പത്മ പുരസ്കാരങ്ങൾ-2022-നുള്ള നാമനിർദ്ദേശങ്ങൾ 2021 സെപ്റ്റംബർ 15 വരെ സമർപ്പിക്കാം
2022- റിപ്പബ്ലിക് ദിനത്തോടനുബന്ധിച്ച് പ്രഖ്യാപിക്കുന്ന പദ്മ പുരസ്കാരങ്ങൾക്കുള്ള  നാമനിർദ്ദേശങ്ങൾ ശുപാർശകൾ ഓൺലൈനായി സമർപ്പിക്കാം. നാമനിർദ്ദേശം നൽകാനുള്ള അവസാന തീയതി 2021 സെപ്റ്റംബർ 15 ആണ്. പത്മ പുരസ്കാരങ്ങൾക്കുള്ള നാമനിർദ്ദേശങ്ങൾ/ശുപാർശകൾ ഓൺലൈനിൽ പത്മ അവാർഡ് പോർട്ടൽ https://padmaawards.gov.in വഴി മാത്രമേ സ്വീകരിക്കുകയുള്ളൂ.
പത്മ അവാർഡുകൾ “ജനകീയ പത്മ” ആക്കി മാറ്റാൻ സർക്കാർ പ്രതിജ്ഞാബദ്ധമാണ്. അതിനാൽ എല്ലാ പൗരന്മാരും നാമനിർദ്ദേശങ്ങൾ/ശുപാർശകൾ നൽകാൻ അഭ്യർത്ഥിക്കുന്നു. സ്ത്രീകൾ, പട്ടികജാതി-പട്ടികവർഗ വിഭാഗം, ദിവ്യാങ് വ്യക്തികൾ കൂടാതെ സമൂഹത്തിന് നിസ്വാർത്ഥ സേവനം ചെയ്യുന്നവർ എന്നീ വിഭാഗങ്ങളിൽ നിന്നും മികവും നേട്ടങ്ങളും ശരിക്കും അംഗീകരിക്കപ്പെടാൻ അർഹതയുള്ള പ്രതിഭകളെ തിരിച്ചറിയാൻ എല്ലാ പൗരന്മാരും സമഗ്രമായ ശ്രമങ്ങൾ നടത്തേണ്ടതുണ്ട്.
മേൽപ്പറഞ്ഞ പത്മ പോർട്ടലിൽ ലഭ്യമായ ഫോർമാറ്റിൽ ഉൾപ്പെടുത്തിയിരിക്കുന്ന എല്ലാ വിശദാംശങ്ങളും നാമനിർദ്ദേശങ്ങളിൽ/ശുപാർശകളിൽ അടങ്ങിയിരിക്കണം. കൂടാതെ, ശുപാർശ ചെയ്തിട്ടുള്ള വ്യക്തിയുടെ അതത് മേഖലയിലെ വിശിഷ്ടവും അസാധാരണവുമായ നേട്ടങ്ങൾ/സേവനം വ്യക്തമായി വിശദമാക്കുന്ന പരമാവധി 800 വാക്കിലുള്ള ഒരു വിവരണവും ഉൾപ്പെടുത്തണം.
ഇതുസംബന്ധിച്ച കൂടുതൽ വിവരങ്ങൾ ആഭ്യന്തര മന്ത്രാലയത്തിന്റെ വെബ്സൈറ്റിലെ  'അവാർഡുകളും മെഡലുകളും' എന്ന ശീർഷകത്തിൽ ലഭ്യമാണ്. ഈ അവാർഡുകളുമായി ബന്ധപ്പെട്ട ചട്ടങ്ങളും നിയമങ്ങളും ഈ വെബ്സൈറ്റിലെ https://padmaawards.gov.in/AboutAwards.aspx എന്ന ലിങ്കിൽ ലഭ്യമാണ്.
ഷിപ്പിങ് മന്ത്രാലയം
ഇറാനിലെ ചബഹാർ തുറമുഖത്തിനന്റെ ചരക്ക് കൈകാര്യ ശേഷി ഇന്ത്യ ഗവൺമെന്റ് വർധിപ്പിക്കുന്നു
ഇറാനിലെ ചബഹാർ തുറമുഖത്ത്, 25 ദശലക്ഷം ഡോളർ വിലയുള്ള രണ്ട് മൊബൈൽ ഹാർബർ ക്രെയിനുകൾ ഇന്ത്യ എത്തിച്ചു. ഇത്തരം 6 ക്രെയിനുകൾ തുറമുഖത്തിന് കൈമാറാനാണ് ഇറാനുമായുള്ള ധാരണ. ഇറ്റലിയിലെ മാർഖേറ തുറമുഖത്ത് നിന്നും 2021 ജനുവരി 18ന് ചബഹാർ തുറമുഖത്ത് എത്തിച്ച ക്രെയിനുകളുടെ പരീക്ഷണ പ്രവർത്തനം ആരംഭിക്കുകയും ചെയ്തു.
140 മെട്രിക് ടൺ വാഹക ശേഷിയുള്ള വിവിധ ഉദ്ദേശ ഉപകരണമാണ് മൊബൈൽ ഹാർബർ ക്രെയിൻ. ചബഹാറിലെ ഷഹീദ് ബെഹെഷ്തി തുറമുഖത്ത്, ചരക്കുനീക്കം സുഗമമാക്കി നടത്തുന്നതിന് ഇന്ത്യ പോർട്സ് ഗ്ലോബൽ ലിമിറ്റഡിന് ഈ ക്രെയിനുകൾ സഹായിക്കും.
ഷഹീദ് ബെഹെഷ്തി തുറമുഖത്തിന്റെ അടിസ്ഥാനസൗകര്യവികസനത്തിന് ഉള്ള ഇന്ത്യയുടെ പ്രതിബദ്ധതയുടെ ഭാഗമായാണ് ക്രെയിനുകൾ കൈമാറിയത്.
ഇന്ത്യ, ഇറാൻ, അഫ്ഗാനിസ്ഥാൻ, ഉസ്ബക്കിസ്ഥാൻ തുടങ്ങിയ കോമൺവെൽത്ത് രാജ്യങ്ങൾക്ക് പരസ്പരം ബന്ധപ്പെടുന്നതിന് അനുയോജ്യമായ നയതന്ത്ര സ്ഥലത്താണ് ചബഹാർ തുറമുഖം സ്ഥിതി ചെയ്യുന്നത്.
(Visitor Counter : 144
മന്ത്രിസഭ
വിവിധ പ്രദേശങ്ങളില് ഇന്ത്യന് ഇന്സ്റ്റിറ്റ്യൂട്ട് ഓഫ് സ്ക്കില്സ് സ്ഥാപിക്കും
രാജ്യത്തിന്റെ വിവിധ പ്രദേശങ്ങളില് പൊതു- സ്വകാര്യ പങ്കാളിത്ത മാതൃകയില്  ഇന്ഡ്യന് ഇന്സ്റ്റിറ്റ്യൂട്ട് ഓഫ് സ്ക്കില്സ്  സ്ഥാപിക്കാന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അനുമതി നല്കി. ലഭ്യമായ അടിസ്ഥാന സൗകര്യങ്ങളുടെയും ആവശ്യത്തിന്റെയും അടിസ്ഥാനത്തിലായിരിക്കും പ്രദേശങ്ങള് കണ്ടെത്തുക.
പ്രയോജനങ്ങള്
വ്യവസായവുമായി നേരിട്ടുള്ള അര്ത്ഥവത്തായ ബന്ധം, ഗവേഷണ വിദ്യാഭ്യാസം, ഉയര്ന്ന ഗുണനിലവാരമുള്ള നൈപുണ്യ പരിശീലനം എന്നിവ പ്രദാനം ചെയ്തുകൊണ്ട് ഇന്ത്യന് സമ്പദ്ഘടനയുടെ സുപ്രധാന മേഖലകളുടെ ആഗോള മല്സരക്ഷമത വര്ദ്ധിപ്പിക്കാന് ഐ.ഐ.എസുകള് സ്ഥാപിക്കുന്നതു വഴി സഹായിക്കും.
ഗവണ്മെന്റ് ഉടമസ്ഥതയിലുള്ള ഭൂമിയുടെയും സ്വകാര്യമേഖലാ സംരംഭങ്ങളുടെയും ആനുകൂല്യങ്ങള് പ്രയോജനപ്പെടുത്തിക്കൊണ്ട് പാടവം, വിജ്ഞാനം, മത്സരക്ഷമത എന്നിവയുമായി ബന്ധപ്പെട്ട് പുതിയ സ്ഥാപനങ്ങള് ഇത് സൃഷ്ടിക്കും.
(Visitor Counter : 87
റോഡ് ഗതാഗത, ഹൈവേ മന്ത്രാലയം
കേന്ദ്ര മോട്ടോര് വാഹന ചട്ടങ്ങളില് നിര്ദ്ദേശിച്ചിട്ടുള്ള ഭേദഗതികള്: ദേശീയ പെര്മിറ്റുള്ള എല്ലാ വാണിജ്യ വാഹനങ്ങള്ക്കും ഫാസ്റ്റ്ടാഗ് നിര്ബ്ബന്ധിതമാക്കും
ഡ്രൈവിംഗ് ലൈസന്സും, മറ്റ് രേഖകളും ഡിജിറ്റല് രൂപത്തിലും അനുവദിക്കും
പുതിയ വാഹനങ്ങള് രജിസ്റ്റര് ചെയ്യാന് ഫിറ്റ്നെസ് സര്ട്ടിഫിക്കറ്റിന്റെ ആവശ്യമില്ല
കേന്ദ്ര മോട്ടോര് വാഹന ചട്ടങങ്ങളുടെ കരട് ഭേദഗതികള് കേന്ദ്ര റോഡ് ഗതാഗത ഹൈവേയ്സ് മന്ത്രാലയം വിജ്ഞാപനം ചെയ്തു. ഇത് പ്രകാരം ദേശീയ പെര്മ്മിറ്റുള്ള എല്ലാ വാണിജ്യ വാഹനങ്ങള്ക്കും ഫാസ്റ്റ്ടാഗും, വാഹനത്തെ ട്രാക്ക് ചെയ്യാനുള്ള സംവിധാനവും നിര്ബ്ബന്ധിതമാക്കും. അപകടകരമായ വസ്തുക്കള് കൊണ്ട് പോകുന്ന ടാങ്കറുകളുടെ ബോഡി വെള്ള നിറത്തില് പെയിന്റടിച്ച്, ഏത് ഇനത്തില്പ്പെട്ടതാണെന്ന ലേബല് ടാങ്കറിന്റെ ഇരുവശത്തും ഒട്ടിച്ചിരിക്കണം, വാഹനത്തിന്റെ മുന്നിലും, പിന്നിലും വെളിച്ചം പ്രതിഫലിപ്പിക്കുന്ന ടേപ്പുകളും ഒട്ടിച്ചിരിക്കണം.
നിര്ദ്ദിഷ്ട ഭേദഗതി പ്രകാരം പൂര്ണ്ണമായി നിര്മ്മിക്കപ്പെട്ട പുതിയ ഗതാഗത വാഹനങ്ങള് രജിസ്റ്റര് ചെയ്യുമ്പോള് ഫിറ്റ്നസ് സര്ട്ടിഫിക്കറ്റിന്റെ ആവശ്യമില്ല. രജിസ്ട്രേഷന് തീയതി മുതല് രണ്ട് വര്ഷ കാലത്തേയ്ക്ക് ഇതിന് ഫിറ്റ്നസ് സര്ട്ടിഫിക്കറ്റ് ഉള്ളതായി കണക്കാക്കും. ട്രാന്പോര്ട്ട് വാഹനങ്ങളുടെ ഫിറ്റ്നസ് സര്ട്ടിഫിക്കറ്റ് എട്ട് വര്ഷം വരെ പ്രായമുള്ള വാഹനങ്ങള്ക്ക് രണ്ട് വര്ഷത്തേയ്ക്കും അതിന് മുകളിലുള്ളവയ്ക്ക് ഒരു വര്ഷത്തേയ്ക്കുമായിരിക്കും നല്കുക.
ഡ്രൈവിംഗ് ലൈസന്സ്, മലിനീകരണ നിയന്ത്രണ സര്ട്ടിഫിക്കറ്റ് മുതലായവയുടെ പകര്പ്പുകളോ ഡിജിറ്റല് രൂപമോ യാത്രാ വേളയില് സൂക്ഷിക്കാം.
വിശദമായ വിജ്ഞാപനം കേന്ദ്ര റോഡ് ഗതാഗത, ഹൈവേയ് മന്ത്രാലയത്തിന്റെ വെബ്സൈറ്റായ www.morth.nic.in. ലഭ്യമാണ്. നിര്ദ്ദിഷ്ട ഭേദഗതികളിന്മേലുള്ള നിര്ദ്ദേശങ്ങളും എതിര്പ്പുകളും മന്ത്രാലയത്തിന് ആഗസ്റ്റ് 11 ന് മുമ്പ് ലഭ്യമാകത്തക്ക തരത്തില്അയച്ച് കൊടുക്കാവുന്നതാണ്. ഇ-മെയില് വിലാസം: js-tpt[at]gov[dot]in
തപാല് വിലാസം: Joint Secretary , Ministry of Road Transport and Highways, Transport Bhawan, Parliament Street, New Delhi-110001
ND MRD – 594
ആരോഗ്യ, കുടുംബക്ഷേമ മന്ത്രാലയം
രാജ്യത്തെ ആദ്യ കാര്ഡിയോളജി സബ്-സ്പെഷ്യാലിറ്റി പുനഃപരിശോധനാ ക്ലിനിക്കുകള് ശ്രീ ചിത്രയില് തിങ്കളാഴ്ച ഉദ്ഘാടനം ചെയ്യും
തിരുവനന്തപുരം ശ്രീ ചിത്ര തിരുനാള് ഇന്സ്റ്റിറ്റ്യൂട്ട് ഫോര് മെഡിക്കല് സയന്സസ് ആന്ഡ് ടെക്നോളജിയില് കാര്ഡിയോളജി സബ്-സ്പെഷ്യാലിറ്റികള്ക്ക് മാത്രമായി ഉള്ള പുനഃപരിശോധനാ ക്ലിനിക്കുകള് 2021 ആഗസ്ത് 2, തിങ്കളാഴ്ച രാവിലെ ഒമ്പത് മണിക്ക് ഡയറക്ടര് ഡോ. അജിത് കുമാര് ഉദ്ഘാടനം ചെയ്യും.
കോവിഡ് പ്രോട്ടോക്കോള് പ്രകാരമായിരുക്കും ചടങ്ങുകള്.
ഹൃദ്രോഗ ചികിത്സാ വിദഗ്ദ്ധര് മേല്നോട്ടം വഹിക്കുന്ന പുനഃപരിശോധനാ ക്ലിനിക്കുകളില് സമഗ്ര രോഗി പരിചരണവും ക്ലിനിക്കല് ഗവേഷണവും പ്രോത്സാഹിപ്പിക്കും.
ഇതാദ്യമായാണ് രാജ്യത്ത് കാര്ഡിയോളജി സബ്-സ്പെഷ്യാലിറ്റികള്ക്ക് മാത്രമായി ഉള്ള പുനഃപരിശോധനാ ക്ലിനിക്കുകള്, പൊതുമേഖലാ ആശുപത്രിയില് ആരംഭിക്കുന്നത്.
ശ്രീ ചിത്ര തിരുനാള് ഇന്സ്റ്റിറ്റ്യൂട്ട് കാര്ഡിയോളജി വിഭാഗത്തില് ഒരു തവണ എങ്കിലും രജിസ്റ്റര് ചെയ്ത രോഗികള്ക്കാണ് ഈ ചികിത്സാ സൗകര്യം ലഭിക്കുക.
ആശുപത്രിയില് നേരില് വരാന് പ്രയാസമുള്ളവര്ക്കു ഇ-കണ്സള്ട്ടേഷനുള്ള സൗകര്യവും ലഭ്യമാകും.
ക്ലിനിക്കുകള് ഇപ്രകാരമായിരിക്കും:
മുതിര്ന്നവരില് ജന്മനാ കാണപ്പെടുന്ന ഹൃദയ തകരാറുകള്ക്കുള്ള ക്ലിനിക് : 
ഹൃദ്രോഗ പ്രതിരോധത്തിനുള്ള ക്ലിനിക് : 
ഹൃദയാഘാത സംബന്ധിയായ ലക്ഷണങ്ങള്ക്കുള്ള ക്ലിനിക് : 
ഹൃദയ വാല്വ് തകരാറുകള്ക്കുള്ള ക്ലിനിക് : 
ഹൃദയഘടനാ വൈകല്യങ്ങള്ക്കുള്ള ക്ലിനിക് : 
ഹൃദയതാളത്തിലെ തകരാറുകള്ക്കുള്ള ക്ലിനിക് : 
നവജാത ശിശുക്കളിലെ ഹൃദയ തകരാറുകള്ക്കുള്ള ക്ലിനിക് : 
ശിശുക്കളിലെ ഹൃദയ തകരാറുകള്ക്കുള്ള ക്ലിനിക്: 
ഭ്രൂണാവസ്ഥയിലെ ഹൃദയതകരാറുകള്ക്കുള്ള ക്ലിനിക് 
പുതുതായി രൂപീകരിച്ച ഈ ക്ലിനിക്കുകള്ക്ക് പുറമേ, നിലവിലുള്ള കാര്ഡിയോളജി ക്ലിനിക്കുകള് - പേസ് മേക്കര് ക്ലിനിക് , ഹൃദയ സ്തംഭന ചികിത്സാ ക്ലിനിക് , ഹൃദയസ്പന്ദന തകരാറുകള്ക്കുള്ള / ഉപകരണ ചികിത്സാ ക്ലിനിക്  എന്നിവ തുടരുന്നതാണ്.
കൂടുതല് വിവരങ്ങള്ക്ക്: 04712524533 / 180 / 415 / 535,
(ഇമെയില്:sct@sctimst.ac.in
റെയില്വേ മന്ത്രാലയം
റെയിൽവേ ആശുപത്രികളിൽ 86 ഓക്സിജൻ പ്ലാന്റുകൾ സ്ഥാപിക്കുന്നു
ന്യൂഡൽഹി , മെയ് 18,2021
യാത്ര -ചരക്ക് നീക്കങ്ങൾക്കൊപ്പം തന്നെ ഇന്ത്യൻ റെയിൽവേ, ഓക്സിജൻ എക്സ്പ്രസ്സുകളെ രാജ്യത്തിൻറെ വിവിധ ഭാഗങ്ങളിലേക്കുഎത്തിക്കുന്നതിനുള്ള പ്രയാണം ദ്രുതഗതിയിൽ പുരോഗമിക്കുന്നു . അതേ സമയം തന്നെ , റെയിൽവേ തങ്ങളുടെ കീഴിലുള്ള മെഡിക്കൽ സൗകര്യങ്ങളും വിപുലപ്പെടുത്താൻ ഒരുങ്ങുകയാണ്.
ഇതുമായി ബന്ധപ്പെട്ട് ഇന്ത്യയിലുടനീളമുള്ള 86 റെയിൽവേ ആശുപത്രികളുടെ ശേഷി വർദ്ധിപ്പിക്കാൻ പദ്ധതിയിട്ടിട്ടുണ്ട്. നിലവിൽ 4 ഓക്സിജൻ പ്ലാന്റുകളാണ് പ്രവർത്തിക്കുന്നത് . 52 എണ്ണം കൂടി അനുവദിച്ചിട്ടുണ്ട് , കൂടാതെ 30 എണ്ണം പ്രവർത്തന പുരോഗതിയുടെ വിവിധ ഘട്ടങ്ങളിൽ ആണ് .എല്ലാ റെയിൽവേ കോവിഡ് ആശുപത്രികളിലും ഓക്സിജൻ പ്ലാന്റുകൾ സജ്ജീകരിക്കും .
ഓക്സിജൻ ഉൽപ്പാദന പ്ലാന്റുകൾ അനുവദിക്കുന്നതിന് ഓരോ കേസിലും രണ്ട് കോടി രൂപ വരെ അനുവദിക്കുന്നതിനുള്ള സാമ്പത്തിക അധികാരം ജനറൽ മാനേജർമാർക്ക് നൽകിയിട്ടുണ്ട്.
കോവിഡ് ചികിത്സയ്ക്കുള്ള കിടക്കകളുടെ എണ്ണം 2539 ൽ നിന്ന് 6972 ആയി ഉയർത്തി. കോവിഡ് ആശുപത്രികളിലെ ഐസിയു ബെഡ്ഡുകൾ 273 ൽ നിന്ന് 573 ആക്കിയും ഉയർത്തിയിട്ടുണ്ട് .
ഇൻവേസീവ് വെന്റിലേറ്ററുകളുടെ എണ്ണം എണ്ണം 62 ൽ നിന്ന് 296 ആയി ഉയർത്തി. റെയിൽവേ ആശുപത്രികളിൽ BIPAP മെഷീനുകൾ, ഓക്സിജൻ കോൺസെൻട്രേറ്ററുകൾ, ഓക്സിജൻ സിലിണ്ടറുകൾ തുടങ്ങിയ നിർണായക മെഡിക്കൽ ഉപകരണങ്ങൾ എന്നിവ കൂടി ഉൾപെടുത്താൻ നിരന്തരമായ ശ്രമങ്ങൾ നടക്കുന്നു.
കോവിഡ് ബാധിച്ച ജീവനക്കാരെ ആവശ്യാനുസരണം റഫറൽ അടിസ്ഥാനത്തിൽ എംപാനൽഡ് ആശുപത്രികളിൽ പ്രവേശിപ്പിക്കാമെന്നും റെയിൽവേ നിർദേശങ്ങൾ നൽകിയിട്ടുണ്ട്
റെയിൽവേ ആശുപത്രികളിലെ ശേഷി വിപുലമായി വർദ്ധിപ്പിക്കുന്നത് മെഡിക്കൽ അത്യാഹിതങ്ങൾ കൈകാര്യം ചെയ്യുന്നതിന് മെച്ചപ്പെട്ട അടിസ്ഥാന സൗകര്യങ്ങൾ ഒരുക്കും.
IE/SKY
(Visitor Counter : 183
പ്രധാനമന്ത്രിയുടെ ഓഫീസ്
റെയില്വേയെ ആധുനികവല്ക്കരിക്കുന്നതിന് മുമ്പൊന്നുമില്ലാത്തരത്തിലുള്ള പ്രവര്ത്തനം കഴിഞ്ഞ കുറേ വര്ഷങ്ങളായി നടന്നു: പ്രധാനമന്ത്രി മോദി
റെയില്വേ പശ്ചാത്തല സൗകര്യ വികസനത്തില് അടുത്തകാലത്തുണ്ടായ സമീപന മാറ്റം പ്രധാനമന്ത്രി ശ്രീ നരേന്ദ്രമോദി അടിവരയിട്ടു ചൂണ്ടിക്കാട്ടി . ഈ മാറ്റം ഇന്ത്യന് റെയില്വേയുടെ ആധുനികവല്ക്കരണത്തില് മുമ്പൊന്നുമില്ലാത്ത പുരോഗതിയിലേക്ക് നയിച്ചുവെന്നും അദ്ദേഹം പറഞ്ഞു. രാജ്യത്തിന്റെ വിവിധ മേഖലകളുമായി ഗുജറാത്തിലെ കെവാഡിയയെ ബന്ധിപ്പിക്കുന്ന എട്ട് ട്രെയിനുകളുടെഫ്ളാഗ് ഓഫും റെയില്വേയുടെ മറ്റ് നിരവധി അനുബന്ധ പ്രവര്ത്തനങ്ങളും വിഡിയോ കോണ്ഫറന്സിംഗ് വഴി ഉദ്ഘാടനം ചെയ്യുകയായിരുന്നു ശ്രി മോദി.
മുമ്പത്തെ ശ്രദ്ധ നിലവിലുള്ള പശ്ചാത്തല സൗകര്യങ്ങളെ നടത്തികൊണ്ടുപോകുന്നതില് മാത്രം പരിമിതപ്പെടുത്തിയിരുന്നു, പുതിയ ചിന്തകള്ക്ക് അല്ലെങ്കില് സാങ്കേതികവിദ്യകള്ക്ക് അവിടെ വളരെ ചെറിയ ശ്രദ്ധയേ നല്കിയിരുന്നുള്ളു. സമീപനം മാറേണ്ടത് അനിവാര്യമായിരുന്നു. റെയില്വേ സംവിധാനത്തിന്റെ സമഗ്രമായ പരിവര്ത്തനത്തിന് വേണ്ട പ്രവര്ത്തനങ്ങളാണ് സമീപകാലത്ത് നടന്നത് ബജറ്റ് പരാമർശത്തിലോ പുതിയ ട്രെയിനുകളുടെ പ്രഖ്യാപനത്തിലോ മാത്രം അത് ഒതുക്കിയുമില്ല. നിരവധി മേഖലകളില് പരിവര്ത്തനങ്ങള് സംഭവിച്ചു. ബഹുമുഖ ശ്രദ്ധ റെക്കാര്ഡ് സമയം കൊണ്ട് ലക്ഷ്യം പൂര്ത്തിയാക്കുന്നതിലേക്ക് നയിച്ച ഇപ്പോഴത്തെ പദ്ധതിയായ കെവാഡിയയെ ബന്ധിപ്പിക്കുന്നത് അദ്ദേഹം ഉദാഹരണമായി ചൂണ്ടിക്കാട്ടി.
മുന്കാലങ്ങളില് നിന്നുള്ള സമീപനത്തിലുണ്ടായ മാറ്റത്തിന്റെ ഉദാഹരണമായി സമര്പ്പിത ചരക്ക് ഇടനാഴിയേയും പ്രധാനമന്ത്രി അവതരിപ്പിച്ചു. പൂര്വ്വ-പശ്ചിമ സമര്പ്പിത ചരക്ക് ഇടനാഴികള് അടുത്തകാലത്താണ് പ്രധാനമന്ത്രി സമര്പ്പിച്ചത്. പുരോഗമിച്ചുകൊണ്ടിരുന്ന ഈ പദ്ധതിയില് 2006 മുതല് 2014 വരെ ഒരു കിലോമീറ്റര് പാതപോലും സ്ഥാപിക്കാതെ പ്രവര്ത്തനങ്ങള് വെറും കടലാസില് മാത്രമായിരുന്നു. ഇപ്പോള് അടുത്ത ഏതാനും മാസങ്ങള്ക്കുള്ളില് മൊത്തം 1100 കിലോമീറ്റര് പൂര്ത്തിയാകാന് പോകുകയാണ്.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 193.13 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 3.36 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 16,308
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,685 പേര്ക്ക്
രോഗമുക്തി നിരക്ക് നിലവില് 98.75%
പ്രതിവാര രോഗസ്ഥിരീകരണ നിരക്ക് 0.54 %
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 193.13 കോടി  പിന്നിട്ടു. 2,44,45,929 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 3.36 കോടി യിലധികം  കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി. 18 - 59 വയസ് പ്രായമുള്ളവർക്കുള്ള കരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,06,837
രണ്ടാം ഡോസ് 1,00,38,523
കരുതല് ഡോസ് 51,90,970
മുന്നണിപ്പോരാളികള്
ഒന്നാം ഡോസ് 1,84,18,839
രണ്ടാം ഡോസ് 1,75,81,512
കരുതല് ഡോസ് 86,14,104
12-14 പ്രായപരിധിയിലുള്ളവര്
ഒന്നാം ഡോസ് 3,36,37,974
രണ്ടാം ഡോസ് 1,57,55,480
15-18 പ്രായപരിധിയിലുള്ളവര്
ഒന്നാം ഡോസ് 5,93,90,523
രണ്ടാം ഡോസ് 4,54,76,127
18-44 പ്രായപരിധിയിലുള്ളവര്
ഒന്നാം ഡോസ് 55,70,67,459
രണ്ടാം ഡോസ് 48,93,11,452
കരുതല് ഡോസ് 7,58,822
45-59 പ്രായപരിധിയിലുള്ളവര്
ഒന്നാം ഡോസ് 20,32,34,041
രണ്ടാം ഡോസ് 19,06,90,583
കരുതല് ഡോസ് 13,25,064
60നുമേല് പ്രായമുള്ളവര്
ഒന്നാം ഡോസ് 12,70,79,287
രണ്ടാം ഡോസ് 11,89,27,472
കരുതല് ഡോസ് 1,84,36,849
കരുതല് ഡോസ് 3,43,25,809
ആകെ 1,93,13,41,918
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 16,308 ; ഇത് രാജ്യത്തെ മൊത്തം സജീവ കേസുകളുടെ 0.04% ആണ്.
ദേശീയ രോഗമുക്തി നിരക്ക് 98.75 % ആണ്. കഴിഞ്ഞ 24 മണിക്കൂറിനുള്ളില് 2,158 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,26,09,335 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 2,685 പേര്ക്കാണ്.
കഴിഞ്ഞ 24 മണിക്കൂറിനുള്ളില് 4,47,637 പരിശോധനകള് നടത്തി. ആകെ 84.93 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.54 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.60 ശതമാനമാണ്.
(ND